Návrh

ZÁKONA

z ... 2025

o evidencii tržieb a o zmene a doplnení niektorých zákonov

Národná rada Slovenskej republiky sa uzniesla na tomto zákone:

Čl. I

§ 1

Základné ustanovenie

(1) Tento zákon upravuje

a) povinnosti pre predávajúceho pri prijímaní tržby za predaj tovaru alebo poskytovanie služby,

b) podmienky používania pokladnice eKasa na evidenciu tržieb na území Slovenskej republiky a zasielanie údajov do systému pre pokladnice eKasa,

c) konanie o certifikácii pokladničného programu a chráneného dátového úložiska,

d) pôsobnosť a právomoci daňových úradov, colných úradov, Finančného riaditeľstva Slovenskej republiky a Kriminálneho úradu finančnej správy (ďalej len „orgán finančnej správy“) v oblasti evidencie tržieb.

§ 2

Vymedzenie základných pojmov

Na účely tohto zákona sa rozumie

1. predávajúcim fyzická osoba alebo právnická osoba, ktorá má oprávnenie na výkon podnikania alebo na výkon inej samostatne zárobkovej činnosti[[1]](#footnote-1))a prijíma tržbu za predaj tovaru alebo poskytovanie služby, bez ohľadu kde má trvalý pobyt alebo sídlo,
2. pokladnicou eKasa
3. on-line registračná pokladnica,
4. softvérová on-line registračná pokladnica alebo

3. virtuálna registračná pokladnica,

1. on-line registračnou pokladnicou súbor pokladničného programu, chráneného dátového úložiska podľa písmena j) prvého bodu, hardvérových prostriedkov, ktoré zabezpečujú komunikáciu so systémom pre pokladnice eKasa prostredníctvom integračného rozhrania, ktoré určí Finančné riaditeľstvo Slovenskej republiky (ďalej len „finančné riaditeľstvo“) a uverejní ho na svojom webovom sídle, a ďalších prostriedkov, ktoré zabezpečujú plnenie povinností podľa tohto zákona,
2. softvérovou on-line registračnou pokladnicou súbor pokladničného programu, chráneného dátového úložiska podľa písmena i) druhého bodu, ktoré sú spustené na hardvérových prostriedkoch, ktoré zabezpečujú komunikáciu so systémom pre pokladnice eKasa prostredníctvom integračného rozhrania, ktoré určí finančné riaditeľstvo a uverejní ho na svojom webovom sídle, a ďalších prostriedkov, ktoré zabezpečujú plnenie povinností podľa tohto zákona,
3. virtuálnou registračnou pokladnicou služba zriadená finančným riaditeľstvom, ktorá komunikuje prostredníctvom koncového zariadenia a ktorá je poskytovaná výlučne prostredníctvom

1. mobilných aplikácií, ktorých vlastníkom je finančné riaditeľstvo a

2. klientskeho prostredia zriadeného finančným riaditeľstvom na svojom webovom sídle,

1. koncovým zariadením elektronické zariadenie, ktoré umožňuje prístup do virtuálnej registračnej pokladnice a tlač pokladničných dokladov,
2. klientskym prostredím webová aplikácia, prostredníctvom ktorej sa zadávajú údaje o pokladničnom doklade,
3. systémom pre pokladnice eKasa prostredie zriadené finančným riaditeľstvom, ktoré slúži na evidenciu dátových správ zasielaných prostredníctvom pokladnice eKasa,
4. pokladničným programom program on-line registračnej pokladnice alebo softvérovej on-line registračnej pokladnice, ktorý zabezpečuje splnenie požiadaviek podľa § 5 ods. 3 a 4,
5. chráneným dátovým úložiskom

1. zabezpečené technické zariadenie, ktoré zabezpečuje jednorazový a trvalý nešifrovaný zápis dátových správ a ostatných údajov vytlačených alebo odoslaných on-line registračnou pokladnicou; ďalšie požiadavky na chránené dátové úložisko určí finančné riaditeľstvo a uverejní ich na svojom webovom sídle,

2. súbor softvérových prostriedkov, ktoré sú spustené na hardvérových prostriedkoch, a ktoré zabezpečujú integritu do nich ukladaných dátových správ a ostatných údajov vytlačených alebo odoslaných softvérovou on-line registračnou pokladnicou; ďalšie požiadavky na chránené dátové úložisko určí finančné riaditeľstvo a uverejní ich na svojom webovom sídle,

1. eKasa zónou predávajúceho internetová zóna, ktorá je zriadená na webovom sídle finančného riaditeľstva a ktorá slúži na správu pokladnice eKasa a vytváranie prehľadov o tržbách predávajúceho evidovaných v systéme pre pokladnice eKasa,
2. unikátnym identifikátorom dokladu kód pridelený systémom pre pokladnice eKasa, ktorý slúži na overenie pravosti a platnosti pokladničného dokladu,
3. identifikátorom pokladničného programu a chráneného dátového úložiska údaj, ktorý špecifikuje názov a verziu pokladničného programu a chráneného dátového úložiska on-line registračnej pokladnice alebo softvérovej on-line registračnej pokladnice; náležitosti tohto identifikátora určí finančné riaditeľstvo a uverejní ich na svojom webovom sídle,
4. podpisovým kódom predávajúceho kód vygenerovaný pokladnicou eKasa v čase vyhotovenia pokladničného dokladu, ktorý slúži na identifikáciu predávajúceho; náležitosti podpisového kódu predávajúceho určí finančné riaditeľstvo a uverejní na svojom webovom sídle,
5. overovacím kódom predávajúceho kód vyhotovený pokladnicou eKasa v čase vyhotovenia pokladničného dokladu; náležitosti overovacieho kódu predávajúceho určí finančné riaditeľstvo a uverejní ich na svojom webovom sídle,
6. hraničnou dobou odozvy pri on-line registračnej pokladnici a softvérovej on-line registračnej pokladnici časový úsek od prvého pokusu o odoslanie dátovej správy, počas ktorej je predávajúci povinný čakať na pridelenie unikátneho identifikátora dokladu zo systému pre pokladnice eKasa; hraničná doba odozvy je 5 sekúnd,
7. dátovou správou údaje uvedené na pokladničnom doklade a iné údaje zasielané z pokladnice eKasa do systému pre pokladnice eKasa; náležitosti dátovej správy určí finančné riaditeľstvo a uverejní ich na svojom webovom sídle,
8. identifikačnými údajmi on-line registračnej pokladnice alebo softvérovej on-line registračnej pokladnice súbor údajov potrebných na vyhotovenie pokladničného dokladu, ktoré jednoznačne identifikujú on-line registračnú pokladnicu alebo softvérovú on-line registračnú pokladnicu predávajúceho,
9. autentifikačnými údajmi on-line registračnej pokladnice alebo softvérovej on-line registračnej pokladnice údaje, ktoré umožňujú overiť identitu on-line registračnej pokladnice alebo softvérovej on-line registračnej pokladnice pri komunikácii so systémom pre pokladnice eKasa,
10. prihlasovacími údajmi virtuálnej registračnej pokladnice údaje sprístupňované predávajúcemu v eKasa zóne predávajúceho slúžiace na prihlásenie predávajúceho do virtuálnej registračnej pokladnice,
11. tržbou platba prijatá z predaja tovaru alebo z poskytovania služby na predajnom mieste v hotovosti alebo inými platobnými prostriedkami, ktoré nahrádzajú hotovosť, vrátane bezhotovostnej platby platobným prostriedkom, umožňujúcim nasnímanie platobného príkazu alebo platby poukážkou, ktorá oprávňuje na nákup tovaru alebo na poskytnutie služby; tržbou je aj platba prijatá ako preddavok alebo doplatok,
12. tovarom akýkoľvek výrobok, polotovar, materiál alebo surovina predávaný predávajúcim,
13. službou služba označená v Štatistickej klasifikácii ekonomických činností,[[2]](#footnote-2))
14. predajným miestom miesto, kde sa prijíma tržba,
15. kódom pokladnice eKasa kód pridelený daňovým úradom,
16. obratom tržby znížené o sumu záporného obratu,
17. záporným obratom súčet súm

1. vrátení tovaru,

2. záporných položiek evidovaných v pokladnici eKasa a

3. zliav poskytnutých pri predaji tovaru alebo pri poskytovaní služieb,

1. vrátením tovaru evidovanie vrátenej platby za vrátený tovar, za tovar alebo za poskytnutú službu pri ich reklamácii alebo za neposkytnutú službu, pričom tržba bola zaevidovaná v systéme pre pokladnice eKasa alebo dátová správa bola uložená v on-line registračnej pokladnici; pri evidovanej položke sa uvedie identifikátor pokladničného dokladu, ku ktorému sa vrátená platba vzťahuje,
2. identifikátorom pokladničného dokladu unikátny identifikátor dokladu, ktorý je pridelený systémom pre pokladnice eKasa pri predaji tovaru alebo pri poskytnutí služby pokladnicou eKasa; pri prekročení hraničnej doby odozvy je na účely vrátenia tovaru alebo opravy evidovanej položky identifikátorom pokladničného dokladu overovací kód predávajúceho,
3. zápornou položkou suma za zálohované vratné palety a zálohované obaly,[[3]](#footnote-3))
4. opravou evidovanej položky v pokladnici eKasa oprava zaslaných údajov do systému pre pokladnice eKasa alebo uložených v chránenom dátovom úložisku pri prekročení hraničnej doby odozvy s uvedením identifikátora pokladničného dokladu, ku ktorému sa položka vzťahuje,
5. položkou údaj o predanom tovare alebo o vrátenom tovare evidovanom v pokladnici eKasa alebo údaj o poskytnutej službe evidovanej v pokladnici eKasa,
6. pokladničným dokladom doklad o prijatí tržby, doklad o vrátení platby za vrátený tovar, doklad o vrátení platby za tovar alebo poskytnutú službu pri ich reklamácii, doklad o vrátení platby za neposkytnutú službu alebo doklad o vrátení platby za vykúpené zálohované vratné palety a vykúpené zálohované obaly vyhotovený pokladnicou eKasa,
7. paragónom náhradný doklad vyhotovený namiesto pokladničného dokladu,
8. službou na overovanie dokladov služba finančného riaditeľstva, ktorá prostredníctvom QR kódu na pokladničnom doklade umožňuje overovať správnosť údajov uvedených na pokladničnom doklade uložených v systéme pre pokladnice eKasa, sprístupňovať a získavať tieto údaje,
9. overovateľom fyzická osoba alebo právnická osoba, ktorá je po splnení podmienok podľa § 18 ods. 11 použitím služby na overovanie dokladov oprávnená overovať správnosť údajov uvedených na pokladničnom doklade a získavať tieto údaje,
10. prenosnou pokladnicou pokladnica eKasa, ktorá sa používa na rôznych predajných miestach v odlišnom čase,
11. uvedením pokladnice eKasa do prevádzky prvé zaslanie údajov podľa písmen r) až t) do systému pre pokladnice eKasa alebo ich uloženie v chránenom dátovom úložisku pri prekročení hraničnej doby odozvy,
12. použitím pokladnice eKasa zaevidovanie dátovej správy v systéme pre pokladnice eKasa alebo uloženie dátovej správy v on-line registračnej pokladnici alebo softvérovej on-line registračnej pokladnici pri prekročení hraničnej doby odozvy.

§ 3

Povinnosť evidovať tržbu pokladnicou eKasa

(1) Predávajúci je povinný evidovať tržbu v systéme pre pokladnice eKasa prostredníctvom pokladnice eKasa bez zbytočného odkladu po jej prijatí; túto povinnosť nemá predávajúci, ktorý je v likvidácii alebo na ktorého bol vyhlásený konkurz, okrem predávajúceho, ktorý pokračuje v prevádzkovaní podniku po vyhlásení konkurzu.[[4]](#footnote-4)) Ak predávajúci v on-line registračnej pokladnici alebo softvérovej on-line registračnej pokladnici nemôže z dôvodu prekročenia hraničnej doby odozvy zaevidovať tržbu v systéme pre pokladnice eKasa, je povinný uložiť dátovú správu v on-line registračnej pokladnici alebo softvérovej on-line registračnej pokladnici. Predávajúci je povinný zaslať dátovú správu do systému pre pokladnice eKasa do 96 hodín od prvého pokusu o jej zaslanie; ak nemožno zaslať dátovú správu do systému pre pokladnice eKasa z dôvodov na strane finančného riaditeľstva, lehota na jej odoslanie sa považuje za zachovanú, ak je zaslaná do 96 hodín od uverejnenia oznámenia o odstránení prekážok na strane finančného riaditeľstva na svojom webovom sídle. Ak predávajúci nemôže z dôvodu prekročenia hraničnej doby odozvy zaevidovať tržbu v systéme pre pokladnice eKasa, je povinný zaslať dátovú správu do systému pre pokladnice eKasa do 96 hodín od prvého pokusu o jej zaslanie; ak nemožno zaslať dátovú správu do systému pre pokladnice eKasa z dôvodov na strane finančného riaditeľstva, lehota na jej odoslanie sa považuje za zachovanú, ak je zaslaná do 96 hodín od uverejnenia oznámenia o odstránení prekážok na strane finančného riaditeľstva na svojom webovom sídle.

(2) Povinnosť evidovať tržbu podľa odseku 1 sa nevzťahuje na

a) predaj

1. cenín okrem poukazu podľa osobitného predpisu,[[5]](#footnote-5)) cestovných lístkov mestskej hromadnej dopravy, telefónnych kariet, dennej tlače a periodickej tlače,

2. tovaru prostredníctvom predajných automatov,

3. tovaru na dobierku,

4. doplnkového tovaru súvisiaceho s poskytovaním poštových služieb,

5. tovaru súvisiaceho s poskytovaním doplnkových služieb v leteckej doprave,

6. tovaru fyzickou osobou s ťažkým zdravotným postihnutím;[[6]](#footnote-6)) to neplatí, ak za takúto osobu prijíma tržbu fyzická osoba, ktorá nie je fyzickou osobou s ťažkým zdravotným postihnutím,

b) služby poskytované

1. fyzickou osobou s ťažkým zdravotným postihnutím;6) to neplatí, ak za takúto osobu prijíma tržbu fyzická osoba, ktorá nie je fyzickou osobou s ťažkým zdravotným postihnutím,

2. vo vysokohorských zariadeniach, ktoré sú bez napojenia na cestnú sieť a verejnú rozvodnú sieť elektrickej energie,

3. prostredníctvom predajných automatov.

(3) Predávajúci je povinný používať pokladnicu eKasa na všetkých predajných miestach. Na predajnom mieste nesmie byť umiestnená pokladnica, ktorá nespĺňa požiadavky podľa § 5.

§ 4

Konanie o povolení odkladu zo zasielania údajov z on-line registračnej pokladnice do systému pre pokladnice eKasa

(1) Ak na predajnom mieste nie je dostupný internetový signál, predávajúci je povinný bez zbytočného odkladu podať žiadosť o povolenie odkladu zo zasielania údajov z on-line registračnej pokladnice do systému pre pokladnice eKasa ktorémukoľvek daňovému úradu a túto skutočnosť preukázať. Žiadosť sa podáva v predpísanej štruktúrovanej forme spôsobom podľa § 13 ods. 5 Daňového poriadku prostredníctvom elektronického formulára, ktorý určí finančné riaditeľstvo a uverejní ho na svojom webovom sídle. Ak ide o predávajúceho s trvalým pobytom alebo sídlom mimo územia Slovenskej republiky, žiadosť podáva písomne na ktoromkoľvek daňovom úrade na formulári, ktorého vzor určí finančné riaditeľstvo a uverejní ho na svojom webovom sídle.

(2) Daňový úrad vydá rozhodnutie o povolení odkladu zo zasielania údajov z on-line registračnej pokladnice do systému pre pokladnice eKasa; proti tomuto rozhodnutiu nie je možné podať odvolanie. O nevyhovení žiadosti o povolenie odkladu podľa odseku 1 daňový úrad zašle predávajúcemu rozhodnutie. Daňový úrad je povinný vydať rozhodnutie bez zbytočného odkladu.

(3) Ak predávajúcemu bolo vydané rozhodnutie podľa odseku 2 prvej vety, predávajúci je povinný evidovať tržbu v systéme pre pokladnice eKasa prostredníctvom on-line registračnej pokladnice bez zbytočného odkladu po jej prijatí a uložiť dátovú správu v on-line registračnej pokladnici. Ak predávajúci nemôže z dôvodu nedostupnosti internetového signálu zaslať uloženú dátovú správu do systému pre pokladnice eKasa, je povinný ju zaslať najneskôr do 30 dní od jej uloženia; ak nemožno zaevidovať údaje z dátovej správy do systému pre pokladnice eKasa najneskôr v posledný deň tejto lehoty z dôvodov na strane finančného riaditeľstva, lehota sa považuje za zachovanú, ak sú údaje z dátovej správy zaevidované v systéme pre pokladnice eKasa do 96 hodín od uverejnenia oznámenia o odstránení prekážok na strane finančného riaditeľstva na svojom webovom sídle.

(4) Ak zanikol dôvod, na základe ktorého daňový úrad vydal rozhodnutie podľa odseku 2 prvej vety, predávajúci je povinný oznámiť daňovému úradu túto skutočnosť postupom podľa odseku 1 do ôsmich dní odo dňa, keď sa o nej preukázateľne dozvedel.

(5) Ak daňový úrad alebo colný úrad zistí, že zanikol dôvod, na základe ktorého bolo vydané rozhodnutie podľa odseku 2 prvej vety, daňový úrad toto rozhodnutie zruší.

(6) Odvolacím orgánom je finančné riaditeľstvo; ak ide o rozhodnutie finančného riaditeľstva, je odvolacím orgánom prezident finančnej správy, ktorý rozhoduje na základe návrhu ním určenej osobitnej komisie.

 (7) Rozhodnutie podľa odseku 2 druhej vety, ktoré je právoplatné, môže z vlastného podnetu alebo iného podnetu preskúmať finančné riaditeľstvo; ak ide o rozhodnutie finančného riaditeľstva, rozhodnutie môže preskúmať prezident finančnej správy na základe návrhu ním určenej osobitnej komisie. Orgán príslušný na preskúmanie rozhodnutia mimo odvolacieho konania nemôže rozhodnutie zrušiť alebo zmeniť po uplynutí jedného roka od právoplatnosti napadnutého rozhodnutia.

 (8) Návrh na obnovu konania sa podáva v lehote troch mesiacov odo dňa, keď sa predávajúci preukázateľne dozvedel o dôvodoch obnovy konania.

§ 5

Požiadavky na pokladnicu eKasa

(1) Na účely plnenia povinnosti podľa § 3 ods. 1 a podľa § 4 ods. 3 možno používať len

a) virtuálnu registračnú pokladnicu,

1. ktorej daňový úrad pridelil kód podľa § 7,

2. ktorá spĺňa požiadavky podľa odseku 2,

3. ktorá je poskytovaná prostredníctvom mobilných aplikácií, ktorých vlastníkom je finančné riaditeľstvo a klientskeho prostredia zriadeného finančným riaditeľstvom na svojom webovom sídle,

b) on-line registračnú pokladnicu,

1. ktorej daňový úrad pridelil kód podľa § 7,

2. ktorá spĺňa požiadavky podľa odseku 3,

3. ktorá používa pokladničný program a chránené dátové úložisko podľa § 2 písm. j) prvého bodu, na ktoré bolo vydané rozhodnutie o certifikácii pokladničného programu a chráneného dátového úložiska podľa § 6 alebo,

c) softvérovú on-line registračnú pokladnicu,

1. ktorej daňový úrad pridelil kód podľa § 7,

2. ktorá spĺňa požiadavky podľa odseku 4,

3. ktorá používa pokladničný program a chránené dátové úložisko podľa § 2 písm. j) druhého bodu, na ktoré bolo vydané rozhodnutie o certifikácii pokladničného programu a chráneného dátového úložiska podľa § 6.

 (2) Virtuálna registračná pokladnica musí spĺňať tieto požiadavky:

1. zobrazenie unikátneho identifikátora dokladu na pokladničnom doklade,
2. zobrazenie čitateľného QR kódu na pokladničnom doklade spracovateľného technickými zariadeniami, ktorého náležitosti určí finančné riaditeľstvo a uverejní ich na svojom webovom sídle,
3. zobrazenie všetkých znakov slovenskej abecedy a interpunkčných znamienok,
4. vytlačenie pokladničného dokladu,
5. vytlačenie kópie pokladničného dokladu tak, aby neobsahoval unikátny identifikátor dokladu, QR kód, overovací kód predávajúceho a podpisový kód predávajúceho,
6. zobrazenie slov "OVERTE DOKLAD POMOCOU QR KÓDU" na pokladničnom doklade za QR kódom,
7. číslovanie pokladničných dokladov sekvenčne v jednom rade pre každý kalendárny mesiac vzostupne od čísla jeden,
8. elektronické zaslanie pokladničného dokladu kupujúcemu až po zaevidovaní v systéme pre pokladnice eKasa,
9. zhodu údajov podľa § 8 ods. 1 až 5 s údajmi zasielanými do systému pre pokladnice eKasa podľa § 9,
10. zasielanie údajov podľa § 9 do systému pre pokladnice eKasa.

(3) On-line registračná pokladnica musí spĺňať tieto požiadavky:

1. zobrazenie unikátneho identifikátora dokladu na pokladničnom doklade,
2. zobrazenie čitateľného QR kódu na pokladničnom doklade spracovateľného technickými zariadeniami, ktorého náležitosti určí finančné riaditeľstvo a uverejní ich na svojom webovom sídle,
3. zobrazenie všetkých znakov slovenskej abecedy a interpunkčných znamienok,
4. vytlačenie pokladničného dokladu,
5. vytlačenie kópie pokladničného dokladu tak, aby neobsahoval unikátny identifikátor dokladu, QR kód, overovací kód predávajúceho a podpisový kód predávajúceho,
6. zobrazenie slov "OVERTE DOKLAD POMOCOU QR KÓDU" na pokladničnom doklade za QR kódom,
7. zobrazenie slov "OFF-LINE DOKLAD" na pokladničnom doklade pred QR kódom, ak bola prekročená hraničná doba odozvy,
8. číslovanie pokladničných dokladov od uvedenia pokladnice eKasa do prevádzky sekvenčne vzostupe v jednom unikátnom číselnom rade od čísla jeden; po výmene chráneného dátového úložiska číslovanie sekvenčne v jednom unikátnom číselnom rade, pričom ak nie je možné pokračovať v unikátnom sekvenčnom číslovaní, predávajúci postupuje podľa § 7,
9. uloženie dátovej správy pri prekročení hraničnej doby odozvy alebo pri postupe podľa § 4 ods. 3 v chránenom dátovom úložisku a jej dodatočné zaslanie do systému pre pokladnice eKasa podľa § 3 ods. 1 alebo podľa § 4 ods. 3,
10. komunikáciu so systémom pre pokladnice eKasa za podmienok, ktoré určí finančné riaditeľstvo a uverejní ich na svojom webovom sídle,
11. uloženie dátových správ a ostatných údajov vytvorených, vytlačených alebo odoslaných v chránenom dátovom úložisku a prístup k nim,
12. uloženie autentifikačných údajov a identifikačných údajov v chránenom dátovom úložisku v štruktúre, ktorú určí finančné riaditeľstvo a uverejní ju na svojom webovom sídle,
13. vyhotovenie pokladničného dokladu, a to až po zaevidovaní dátovej správy v systéme pre pokladnice eKasa; to neplatí, ak sa prekročí hraničná doba odozvy,
14. elektronické vytvorenie a zaslanie pokladničného dokladu kupujúcemu až po zaevidovaní dátovej správy v systéme pre pokladnice eKasa,
15. zhodu údajov podľa § 8 ods. 1 až 5 s údajmi zasielanými do systému pre pokladnice eKasa podľa § 9,
16. zasielanie údajov podľa § 9 do systému pre pokladnice eKasa,
17. zobrazenie informácie pre predávajúceho o uplynutí platnosti autentifikačných údajov najneskôr 30 dní pred uplynutím tejto lehoty,
18. zasielanie jedinečného identifikátora pokladničného programu a chráneného dátového úložiska pri odoslaní každej dátovej správy,
19. používanie chráneného dátového úložiska podľa § 2 písm. j) prvého bodu,
20. zobrazenie slov „NEPLATNÝ DOKLAD“ v každom treťom riadku na všetkých dokladoch vytlačených na on-line registračnej pokladnici okrem pokladničného dokladu.

(4) Softvérová on-line registračná pokladnica musí spĺňať tieto požiadavky:

1. zobrazenie unikátneho identifikátora dokladu na pokladničnom doklade,
2. zobrazenie čitateľného QR kódu na pokladničnom doklade spracovateľného technickými zariadeniami, ktorého náležitosti určí finančné riaditeľstvo a uverejní ich na svojom webovom sídle,
3. zobrazenie všetkých znakov slovenskej abecedy a interpunkčných znamienok,
4. vytlačenie pokladničného dokladu,
5. vytlačenie kópie pokladničného dokladu tak, aby neobsahoval unikátny identifikátor dokladu, QR kód, overovací kód predávajúceho a podpisový kód predávajúceho,
6. zobrazenie slov „OVERTE DOKLAD POMOCOU QR KÓDU" na pokladničnom doklade za QR kódom,
7. číslovanie pokladničných dokladov od uvedenia pokladnice eKasa do prevádzky sekvenčne vzostupe v jednom unikátnom číselnom rade od čísla jeden; po výmene chráneného dátového úložiska číslovanie sekvenčne v jednom unikátnom číselnom rade, pričom ak nie je možné pokračovať v unikátnom sekvenčnom číslovaní, predávajúci postupuje podľa § 7,
8. uloženie dátovej správy pri prekročení hraničnej doby odozvy alebo pri postupe podľa § 4 ods. 3 v chránenom dátovom úložisku a jej dodatočné zaslanie do systému pre pokladnice eKasa podľa § 3 ods. 1 alebo podľa § 4 ods. 3,
9. komunikáciu so systémom pre pokladnice eKasa za podmienok, ktoré určí finančné riaditeľstvo a uverejní ich na svojom webovom sídle,
10. uloženie dátových správ a ostatných údajov vytvorených, vytlačených alebo odoslaných v chránenom dátovom úložisku a prístup k nim,
11. uloženie autentifikačných údajov a identifikačných údajov v chránenom dátovom úložisku v štruktúre, ktorú určí finančné riaditeľstvo a uverejní ju na svojom webovom sídle,
12. vyhotovenie pokladničného dokladu, a to až po zaevidovaní dátovej správy v systéme pre pokladnice eKasa;,
13. elektronické vytvorenie a zaslanie pokladničného dokladu kupujúcemu až po zaevidovaní dátovej správy v systéme pre pokladnice eKasa,
14. zhodu údajov podľa § 8 ods. 1 až 5 s údajmi zasielanými do systému pre pokladnice eKasa podľa § 9,
15. zasielanie údajov podľa § 9 do systému pre pokladnice eKasa,
16. zobrazenie informácie pre predávajúceho o uplynutí platnosti autentifikačných údajov najneskôr 30 dní pred uplynutím tejto lehoty,
17. zasielanie jedinečného identifikátora pokladničného programu a chráneného dátového úložiska pri odoslaní každej dátovej správy,
18. používanie chráneného dátového úložiska podľa § 2 písm. j) druhého bodu,
19. zobrazenie slov „NEPLATNÝ DOKLAD“ v každom treťom riadku na všetkých dokladoch vytlačených na on-line registračnej pokladnici okrem pokladničného dokladu.

 (5) Tlačiareň, ktorá komunikuje s pokladnicou eKasa, musí umožňovať vytlačenie všetkých znakov slovenskej abecedy, interpunkčných znamienok a vytlačenie tlačových výstupov čitateľných po dobu piatich rokov od konca kalendárneho roka, v ktorom boli vyhotovené. Obsah alebo usporiadanie údajov výsledných výstupov vytvorených virtuálnou registračnou pokladnicou nie je možné ďalej doplňovať alebo upravovať.

(6) Používať iné klientske prostredie pre používanie virtuálnej registračnej pokladnice predávajúcim, okrem klientskeho prostredia podľa § 2 písm. e) druhého bodu, je zakázané.

§ 6

Konanie o certifikácii pokladničného programu a chráneného dátového úložiska

(1) Konanie o certifikácii pokladničného programu a chráneného dátového úložiska vykonáva finančné riaditeľstvo.

(2) Konanie o certifikácii pokladničného programu a chráneného dátového úložiska začína na základe žiadosti výrobcu, dovozcu alebo distribútora pokladničného programu a chráneného dátového úložiska dňom jej doručenia finančnému riaditeľstvu. Žiadosť sa predkladá na tlačive, ktorého vzor určí finančné riaditeľstvo a uverejní ho na svojom webovom sídle. Žiadosť obsahuje

1. obchodné meno a adresu trvalého pobytu, miesto podnikania predávajúceho,
2. obchodné meno a sídlo, meno a priezvisko štatutárneho orgánu alebo zástupcu,
3. prílohu, ktorou sú najmä výsledky testovania podľa testovacích scenárov uverejnených na webovom sídle finančného riaditeľstva s vyplneným testovacím protokolom, používateľský manuál, skompilovaná verzia pokladničného programu, funkčná špecifikácia pokladničného programu a chráneného dátového úložiska s popisom funkcionalít a povahou ich fungovania, prepojenia a závislosti funkcionalít a ďalšie doklady a veci uverejnené na webovom sídle finančného riaditeľstva.

(3) Finančné riaditeľstvo je oprávnené výrobcu, dovozcu alebo distribútora pokladničného programu a chráneného dátového úložiska vyzvať aj na predloženie ďalších dokladov a vecí, ktoré sú nevyhnutné na posúdenie splnenia požiadaviek na on-line registračnú pokladnicu alebo softvérovú on-line registračnú pokladnicu podľa § 5 ods. 3 alebo ods. 4.

(4) Výrobca, dovozca alebo distribútor pokladničného programu a chráneného dátového úložiska je povinný finančnému riaditeľstvu poskytnúť pokladničný program a chránené dátové úložisko počas celej výroby a predaja a počas piatich rokov, ktoré bezprostredne nasledujú po skončení výroby a predaja.

(5) Finančné riaditeľstvo po posúdení predložených dokladov a vecí a overení splnenia požiadaviek na pokladničný program a chránené dátové úložisko podľa § 5 ods. 3 alebo ods. 4 vydá rozhodnutie o certifikácii pokladničného programu a chráneného dátového úložiska. Vo výroku rozhodnutia o certifikácii pokladničného programu a chráneného dátového úložiska sa uvedie názov, verzia a jedinečný identifikátor pokladničného programu a chráneného dátového úložiska. Proti tomuto rozhodnutiu nie je možné podať odvolanie. Rozhodnutie o certifikácii pokladničného programu a chráneného dátového úložiska je platné najviac päť rokov odo dňa nadobudnutia právoplatnosti.

(6) Ak pokladničný program alebo chránené dátové úložisko nespĺňa niektorú z požiadaviek podľa § 5 ods. 3 alebo ods. 4 alebo, ak výrobca, dovozca alebo distribútor pokladničného programu a chráneného dátového úložiska nepredloží všetky doklady alebo veci podľa odsekov 2 a 3, ktoré sú nevyhnutné na posúdenie splnenia požiadaviek na pokladničný program alebo chránené dátové úložisko podľa § 5 ods. 3 alebo ods. 4, finančné riaditeľstvo vydá rozhodnutie o zamietnutí certifikácie pokladničného programu a chráneného dátového úložiska.

(7) Finančné riaditeľstvo je povinné o žiadosti podľa odseku 2 rozhodnúť do 90 dní od začatia konania o certifikácii pokladničného programu a chráneného dátového úložiska; túto lehotu môže v odôvodnených prípadoch odvolací orgán predĺžiť o 90 dní. O predĺžení lehoty s uvedením dôvodov finančné riaditeľstvo písomne upovedomí výrobcu, dovozcu alebo distribútora pokladničného programu a chráneného dátového úložiska.

(8) Odvolacím orgánom je prezident finančnej správy, ktorý rozhoduje na základe návrhu ním určenej osobitnej komisie.

(9) Proti rozhodnutiu, ktoré je právoplatné, nemožno podať opravné prostriedky.

(10) Výrobca, dovozca alebo distribútor pokladničného programu a chráneného dátového úložiska je povinný oznámiť finančnému riaditeľstvu každú aktualizáciu pokladničného programu spolu s popisom vykonaných zmien do 15 dní odo dňa ich vykonania. Súčasťou oznámenia je aj aktualizovaná dokumentácia pokladničného programu spolu so skompilovanou verziou pokladničného programu. Finančné riaditeľstvo posúdi vykonané zmeny, a ak tieto majú vplyv na požiadavky na pokladničný program podľa § 5 ods. 3 alebo ods. 4 alebo na výsledky testovacích scenárov podľa odseku 2 písm. c), vyzve výrobcu, dovozcu alebo distribútora pokladničného programu a chráneného dátového úložiska, aby postupoval primerane podľa odseku 2. Pri zmene alebo pri úprave chráneného dátového úložiska sa primerane postupuje podľa prvej vety až tretej vety a odseku 2.

(11) Výrobca, dovozca alebo distribútor pokladničného programu a chráneného dátového úložiska je povinný predať alebo iným spôsobom odovzdať predávajúcemu alebo inej osobe len taký pokladničný program a chránené dátové úložisko, na ktoré finančné riaditeľstvo vydalo rozhodnutie o certifikácii pokladničného programu a chráneného dátového úložiska.

(12) Ak výrobca, dovozca alebo distribútor pokladničného programu a chráneného dátového úložiska poruší povinnosť podľa odseku 4 alebo odseku 10, finančné riaditeľstvo rozhodnutie o certifikácii pokladničného programu a chráneného dátového úložiska zruší a o tejto skutočnosti bez zbytočného odkladu písomne informuje predávajúceho. Informáciu o zrušení rozhodnutia o certifikácii pokladničného programu a chráneného dátového úložiska finančné riaditeľstvo uverejní na svojom webovom sídle do 15 dní odo dňa nadobudnutia právoplatnosti tohto rozhodnutia.

(13) Predávajúci je povinný po zrušení rozhodnutia o certifikácii pokladničného programu a chráneného dátového úložiska podľa odseku 12 ukončiť používanie pokladničného programu a chráneného dátového úložiska najneskôr do 30 dní od doručenia informácie o zrušení rozhodnutia o certifikácii pokladničného programu a chráneného dátového úložiska. Ak informácia podľa odseku 12 predávajúcemu nebola zaslaná, predávajúci je povinný ukončiť používanie pokladničného programu a chráneného dátového úložiska najneskôr do 30 dní odo dňa, keď mu daňový úrad alebo colný úrad túto skutočnosť oznámil pri kontrole dodržiavania ustanovení tohto zákona.

(14) Finančné riaditeľstvo vypracúva na základe právoplatných rozhodnutí o certifikácii pokladničného programu a chráneného dátového úložiska podľa odseku 5 a rozhodnutí o zrušení certifikácie pokladničného programu a chráneného dátového úložiska podľa odseku 12 zoznam certifikovaných pokladničných programov a chránených dátových úložísk, ktorý priebežne aktualizuje a uverejňuje na svojom webovom sídle. Tento zoznam obsahuje najmä obchodné meno, sídlo alebo adresu trvalého pobytu výrobcu, dovozcu alebo distribútora pokladničného programu a chráneného dátového úložiska, jedinečný identifikátor pokladničného programu a chráneného dátového úložiska a dátum nadobudnutia právoplatnosti rozhodnutia podľa odseku 5 alebo odseku 12.

§ 7

Pridelenie kódu pokladnice eKasa a uvedenie pokladnice eKasa do prevádzky

(1) Na účely uvedenia pokladnice eKasa do prevádzky predávajúci požiada ktorýkoľvek daňový úrad o pridelenie kódu pokladnice eKasa. Žiadosť sa podáva v predpísanej štruktúrovanej forme spôsobom podľa § 13 ods. 5 Daňového poriadku prostredníctvom elektronického formulára, ktorý určí finančné riaditeľstvo a uverejní ho na svojom webovom sídle. Ak ide o predávajúceho s trvalým pobytom alebo sídlom mimo územia Slovenskej republiky, žiadosť podáva písomne na ktoromkoľvek daňovom úrade na formulári podľa vzoru, ktorý určí finančným riaditeľstvom a uverejní ho na svojom webovom sídle. Po overení údajov uvedených v žiadosti daňový úrad bez zbytočného odkladu pridelí kód pokladnice eKasa. Ak je na predajnom mieste viac ako jedna pokladnica eKasa, kód pokladnice eKasa sa pridelí každej pokladnici osobitne. Ak predávajúci nemá pridelené daňové identifikačné číslo podľa § 67 Daňového poriadku, správca dane na základe podanej žiadosti sprístupní v eKasa zóne predávajúceho aj identifikačné číslo, ktoré sa na účely tohto zákona považuje za daňové identifikačné číslo.

(2) Žiadosť podľa odseku 1 obsahuje najmä údaje o predávajúcom:

1. obchodné meno, miesto podnikania a miesto, ak je odlišné od miesta podnikania, identifikačné číslo organizácie, ak mu bolo pridelené, daňové identifikačné číslo, ak mu bolo pridelené, identifikačné číslo pre daň z pridanej hodnoty, ak mu bolo pridelené a ak je platiteľom dane z pridanej hodnoty, ak ide o fyzickú osobu,
2. obchodné meno a sídlo, predajné miesto, ak je odlišné od sídla, identifikačné číslo organizácie, daňové identifikačné číslo, ak mu bolo pridelené, identifikačné číslo pre daň z pridanej hodnoty, ak mu bolo pridelené a ak je platiteľom dane z pridanej hodnoty, ak ide o právnickú osobu,
3. hlavný predmet činnosti podľa Štatistickej klasifikácie ekonomických činností,2) v rámci ktorej bude pokladnicu eKasa používať.

(3) Ak má žiadosť podľa odseku 1 nedostatky, vyzve daňový úrad predávajúceho, aby ich v určenej lehote odstránil. Súčasne predávajúceho poučí, že ak nedostatky v lehote určenej daňovým úradom neodstráni, kód pokladnice eKasa daňový úrad nepridelí; o nepridelení kódu pokladnice eKasa z dôvodu nevyhovenia výzve zašle daňový úrad predávajúcemu oznámenie.

(4) Pri on-line registračnej pokladnici alebo softvérovej on-line registračnej pokladnici finančné riaditeľstvo sprístupní predávajúcemu v eKasa zóne predávajúceho kód podľa odseku 1 spolu s autentifikačnými údajmi on-line registračnej pokladnice alebo softvérovej on-line registračnej pokladnice a identifikačnými údajmi o predávajúcom, ktorými sú

1. obchodné meno, miesto podnikania a predajné miesto, ak je odlišné od miesta podnikania, identifikačné číslo organizácie, ak mu bolo pridelené, daňové identifikačné číslo, identifikačné číslo pre daň z pridanej hodnoty, ak mu bolo pridelené a ak je platiteľom dane z pridanej hodnoty, ak ide o fyzickú osobu,
2. obchodné meno a sídlo, predajné miesto, ak je odlišné od sídla, identifikačné číslo organizácie, daňové identifikačné číslo, identifikačné číslo pre daň z pridanej hodnoty, ak mu bolo pridelené a ak je platiteľom dane z pridanej hodnoty, ak ide o právnickú osobu.

(5) Predávajúci je povinný pred prvým použitím on-line registračnej pokladnice alebo softvérovej on-line registračnej pokladnice nahrať do chráneného dátového úložiska údaje podľa odseku 4.

(6) Pri virtuálnej registračnej pokladnici daňový úrad predávajúcemu doručí kód podľa odseku 1 spolu s prihlasovacími údajmi do eKasa zóny predávajúceho. Ak predávajúci zabudol heslo na prihlásenie do virtuálnej registračnej pokladnice alebo došlo k zneužitiu prihlasovacích údajov, nové heslo si vygeneruje v eKasa zóne predávajúceho.

(7) Predávajúci je povinný pri zmene identifikačných údajov podľa odseku 4 zabezpečiť ich aktualizáciu v on-line registračnej pokladnici alebo v softvérovej on-line registračnej pokladnici do 30 dní od uskutočnenia tejto zmeny. Predávajúci je povinný oznámiť ktorémukoľvek daňovému úradu zmenu predajného miesta, ak je odlišné od miesta podnikania alebo sídla, alebo zmenu hlavného predmetu činnosti podľa Štatistickej klasifikácie ekonomických činností, pri ktorej bude predávajúci pokladnicu eKasa používať, do 15 dní od uskutočnenia tejto zmeny. Na podanie oznámenia sa primerane vzťahuje odsek 1 druhá veta. Ak ide o predávajúceho s trvalým pobytom alebo sídlom mimo územia Slovenskej republiky, oznámenie podáva písomne na ktoromkoľvek daňovom úrade na formulári, ktorého vzor určí finančné riaditeľstvo a uverejní ho na svojom webovom sídle.

(8) Ak sa pokladnica eKasa používa na rôznych predajných miestach v odlišnom čase, ako predajné miesto sa uvedie prenosná pokladnica eKasa, pričom predávajúci je povinný zaevidovať do pokladnice eKasa a zaslať do systému pre pokladnice eKasa adresu alebo GPS súradnice predajného miesta, na ktorom predávajúci v reálnom čase eviduje prijatú tržbu, alebo evidenčné číslo vozidla, ak toto vozidlo je predajným miestom. Náležitosti oznámenia o umiestnení prenosnej pokladnice eKasa určí finančné riaditeľstvo a uverejní ich na svojom webovom sídle. Ak predávajúci nemôže z dôvodu nedostupnosti alebo výpadku internetového signálu zaslať údaje o umiestnení on-line registračnej pokladnice do systému pre pokladnice eKasa v reálnom čase, je povinný ich zaslať najneskôr do 96 hodín od prvého pokusu o ich zaslanie; ak nemožno zaslať údaje o umiestnení pokladnice eKasa do systému pre pokladnice eKasa z dôvodov na strane finančného riaditeľstva, lehota na ich odoslanie sa považuje za zachovanú, ak sú zaslané do 96 hodín od zverejnenia oznámenia o odstránení prekážok na strane finančného riaditeľstva na svojom webovom sídle. Ak predávajúci nemôže z dôvodu výpadku systému pre pokladnice eKasa zaslať údaje o umiestnení softvérovej on-line registračnej pokladnice do systému pre pokladnice eKasa v reálnom čase, je povinný ich zaslať bez zbytočného odkladu po odstránení dôvodov, pre ktoré došlo k výpadku systému pre pokladnice eKasa.

(9) Ak došlo k strate, zneužitiu, k odcudzeniu autentifikačných údajov on-line registračnej pokladnice alebo softvérovej on-line registračnej pokladnice, predávajúci je povinný zabezpečiť neplatnosť autentifikačných údajov on-line registračnej pokladnice alebo softvérovej on-line registračnej pokladnice, a ak predávajúci naďalej používa on-line registračnú pokladnicu alebo softvérovú on-line registračnú pokladnicu, je povinný požiadať finančné riaditeľstvo o opakované pridelenie autentifikačných údajov on-line registračnej pokladnice alebo softvérovej on-line registračnej pokladnice spôsobom, ktorý určí finančné riaditeľstvo a uverejní ho na svojom webovom sídle.

(10) Predávajúci, ktorý sa stal platiteľom dane z pridanej hodnoty podľa osobitného predpisu,[[7]](#footnote-7))je povinný pred prvým vyhotovením pokladničného dokladu ako platiteľ dane z pridanej hodnoty oznámiť finančnému riaditeľstvu prostredníctvom portálu finančnej správy v eKasa zóne predávajúceho skutočnosť, že sa stal platiteľom dane z pridanej hodnoty; to neplatí pre predávajúceho, ktorý sa stal platiteľom dane z pridanej hodnoty na základe žiadosti o registráciu podľa osobitného predpisu[[8]](#footnote-8))alebo k 1. januáru roka nasledujúceho po roku, v ktorom prekročil obrat podľa osobitného predpisu.[[9]](#footnote-9))

(11) Pri úmrtí predávajúceho a pri zániku predávajúceho, ktorý bol zrušený bez likvidácie, je dedič, osoba pokračujúca v podnikaní po úmrtí predávajúceho alebo právny nástupca povinný podať žiadosť podľa odseku 1 obsahujúcu údaje podľa odseku 4. Osoba pokračujúca v podnikaní upraví identifikačné údaje v pokladnici eKasa spôsobom, ktorý určí finančné riaditeľstvo a uverejní ho na svojom webovom sídle.

§ 8

Pokladničný doklad

(1) Predávajúci je povinný po zaevidovaní tržby v pokladnici eKasa odovzdať kupujúcemu pokladničný doklad okrem kópie pokladničného dokladu ihneď po jeho vytlačení v pokladnici eKasa; iný doklad vyhotovený pokladnicou eKasa o prijatí tržby predávajúci nesmie kupujúcemu odovzdať. Pokladničný doklad vyhotovený pokladnicou eKasa môže predávajúci kupujúcemu zaslať alebo sprístupniť v elektronickej podobe, čo sa považuje za odovzdanie pokladničného dokladu kupujúcemu, ak s tým kupujúci súhlasí a ak o to požiada pred vytlačením pokladničného dokladu, a predávajúci pokladničný doklad nevytlačí. Na účely zaslania pokladničného dokladu vyhotoveného pokladnicou eKasa v elektronickej podobe je predávajúci oprávnený spracúvať osobný údaj kupujúceho, ktorým je adresa elektronickej pošty kupujúceho. Pokladničný doklad vyhotovený pokladnicou eKasa obsahuje najmenej tieto povinné údaje:

a) kód pokladnice eKasa,

b) daňové identifikačné číslo, ak sa predávajúci nestal platiteľom dane z pridanej hodnoty alebo sa stal platiteľom dane z pridanej hodnoty a nebolo mu pridelené identifikačné číslo pre daň z pridanej hodnoty,

c) identifikačné číslo pre daň z pridanej hodnoty, ak sa predávajúci stal platiteľom dane z pridanej hodnoty a bolo mu pridelené identifikačné číslo pre daň z pridanej hodnoty,

d) obchodné meno, sídlo alebo miesto podnikania predávajúceho a predajné miesto, ak je odlišné od sídla alebo miesta podnikania,

e) unikátny identifikátor dokladu,

f) identifikátor pokladničného dokladu pri vrátení tovaru alebo pri oprave evidovanej položky v pokladnici eKasa,

g) čitateľný QR kód,

h) overovací kód predávajúceho,

i) číslo dokladu,

j) dátum a čas vyhotovenia,

k) označenie tovaru alebo označenie služby, množstvo tovaru alebo rozsah služby a priradenie sadzby dane z pridanej hodnoty; to neplatí, ak platiteľ dane z pridanej hodnoty uplatňuje osobitnú úpravu uplatňovania dane z pridanej hodnoty podľa osobitného predpisu,[[10]](#footnote-10))

l) cenu tovaru alebo cenu služby,

m) základ dane z pridanej hodnoty, ak predávajúci je platiteľom dane z pridanej hodnoty v členení podľa sadzieb, to neplatí, ak platiteľ dane z pridanej hodnoty uplatňuje osobitnú úpravu uplatňovania dane z pridanej hodnoty podľa osobitného predpisu,10)

n) sadzbu dane z pridanej hodnoty alebo údaj o oslobodení od dane z pridanej hodnoty, ak predávajúci je platiteľom dane z pridanej hodnoty v členení podľa sadzieb, to neplatí, ak platiteľ dane z pridanej hodnoty uplatňuje osobitnú úpravu uplatňovania dane z pridanej hodnoty podľa osobitného predpisu,10)

o) výšku dane z pridanej hodnoty spolu, ak predávajúci je platiteľom dane z pridanej hodnoty v členení podľa sadzieb, to neplatí, ak platiteľ dane z pridanej hodnoty uplatňuje osobitnú úpravu uplatňovania dane z pridanej hodnoty podľa osobitného predpisu,10)

p) zaokrúhlenie ceny,[[11]](#footnote-11))

q) celkovú sumu platenej ceny.

(2) Pokladničný doklad vyhotovený pokladnicou eKasa, ak ide o úhradu faktúry alebo jej časti, obsahuje najmenej údaje podľa odseku 1 písm. a) až e), g) až j) a p) a q) a číslo faktúry; pokladničný doklad nesmie obsahovať údaje podľa odseku 1 písm. k) až o).

(3) Pri predaji jednoúčelového poukazu podľa osobitného predpisu5) na nákup tovaru alebo na poskytnutie služby predávajúci vyhotoví pokladničný doklad pokladnicou eKasa podľa odseku 1 alebo odseku 2, ak ide o úhradu faktúry. Pri výmene jednoúčelového poukazu za tovar alebo za poskytnutú službu predávajúci vyhotoví pokladničný doklad, ktorý obsahuje najmenej údaje podľa odseku 1 písm. a) až e), g) až l) a p) a q), slová "úhrada poukazom" a číslo jednoúčelového poukazu; pokladničný doklad nesmie obsahovať údaje podľa odseku 1 písm. m) až o).

(4) Pri vrátení platby za vrátený tovar, za tovar alebo poskytnutú službu pri ich reklamácii, za neposkytnutú službu alebo za vrátené zálohované obaly je predávajúci povinný odovzdať kupujúcemu pokladničný doklad podľa odseku 1 alebo odseku 5 okrem pôvodného identifikátora dokladu pri vrátení zálohovaných vratných paliet alebo zálohovaných obalov ihneď po jeho vytlačení v pokladnici eKasa a pri prerušení prevádzky pokladnice eKasa odovzdať kupujúcemu originál paragónu. Pokladničný doklad vyhotovený pokladnicou eKasa môže predávajúci kupujúcemu zaslať alebo sprístupniť v elektronickej podobe, čo sa považuje za odovzdanie pokladničného dokladu kupujúcemu, ak s tým kupujúci súhlasí a ak o to požiada pred vytlačením pokladničného dokladu, a predávajúci pokladničný doklad nevytlačí. Na účely zaslania pokladničného dokladu vyhotoveného pokladnicou eKasa v elektronickej podobe je predávajúci oprávnený spracúvať osobný údaj kupujúceho, ktorým je adresa elektronickej pošty kupujúceho.

(5) Pri prekročení hraničnej doby odozvy pokladničný doklad obsahuje najmenej údaje podľa odseku 1,2 alebo 3 okrem unikátneho identifikátora dokladu a obsahuje podpisový kód predávajúceho a slová „OFF-LINE DOKLAD“ pred QR kódom podľa § 5 ods. 3 písm. g) alebo § 5 ods. 4 písm. g).

(6) Predávajúci, ktorý poskytuje službu označenú v Štatistickej klasifikácii ekonomických činností kódom 49.32 Taxislužba, nie je povinný vyhotoviť a cestujúcemu odovzdať pokladničný doklad z pokladnice eKasa, ak potvrdenie o zaplatenom cestovnom podľa osobitného predpisu,[[12]](#footnote-12))vyhotovuje a cestujúcemu zasiela alebo sprístupňuje v elektronickej podobe alebo vydáva predávajúci je povinný v pokladnici eKasa zaevidovať prijatú tržbu bez zbytočného odkladu po ukončení jazdy cestujúcim, od ktorého prijal tržbu.

(7) Označenie tovaru alebo označenie služby musí byť vyjadrené tak, aby bolo možné predávaný tovar alebo poskytovanú službu jednoznačne určiť alebo pomenovať a odlíšiť od iného tovaru alebo inej služby, pričom sa môže uvádzať aj skrátený názov tovaru alebo služby. Tovar alebo službu nemožno označiť len číselným znakom alebo alfanumerickým kódom.

(8) Predávajúci, ktorý používa pokladnicu eKasa, môže vytlačiť alebo elektronicky kupujúcemu zaslať iba jeden originál pokladničného dokladu.

(9) Akýkoľvek údaj uvedený na vyhotovenom pokladničnom doklade je zakázané meniť.

§ 9

Rozsah údajov zasielaných do systému pre pokladnice eKasa

(1) Predávajúci je povinný pri evidovaní tržby v pokladnici eKasa zabezpečiť, aby pokladnica eKasa zasielala do systému pre pokladnice eKasa najmenej údaje podľa § 8 ods. 1 písm. a) až c), f), h) až o), q), podpisový kód predávajúceho a identifikátor pokladničného programu a chráneného dátového úložiska alebo identifikátor pokladničného programu; pri výmene jednoúčelového poukazu za tovar alebo za poskytnutú službu sa do systému pre pokladnice eKasa zasiela informácia o výmene poukazu a číslo jednoúčelového poukazu.

(2) Ak ide o úhradu faktúry alebo jej časti, predávajúci je povinný zabezpečiť, aby pokladnica eKasa zasielala do systému pre pokladnice eKasa údaje podľa § 8 ods. 1 písm. a) až c), h) až j) a q), číslo faktúry, podpisový kód predávajúceho a identifikátor pokladničného programu a chráneného dátového úložiska alebo identifikátor pokladničného dokladu.

(3) Ak ide o zaevidovanie údajov z paragónov, predávajúci je povinný zabezpečiť, aby pokladnica eKasa zasielala do systému eKasa údaje podľa § 8 ods. 1 písm. a) až c), f), h) až a o) a q), podpisový kód predávajúceho, identifikátor pokladničného programu a chráneného dátového úložiska alebo identifikátor pokladničného dokladu, poradové číslo paragónu, dátum a čas vyhotovenia paragónu.

(4) Ak predávajúci používa prenosnú pokladnicu, je povinný do systému pre pokladnice eKasa zasielať okrem údajov uvedených v odsekoch 1 a 2 aj adresu alebo GPS súradnice umiestnenia prenosnej pokladnice, na ktorej predávajúci eviduje prijatú tržbu alebo evidenčné číslo vozidla, ak toto vozidlo je predajným miestom.

(5) Predávajúci je povinný údaje podľa odsekov 1 až 4 a unikátny identifikátor pokladničného dokladu ukladať v on-line registračnej pokladnici alebo v softvérovej on-line registračnej pokladnici.

§ 10

Ochrana údajov a uchovávanie údajov

(1) Predávajúci je povinný zabezpečiť ochranu údajov z neodoslanej dátovej správy uloženej v on-line registračnej pokladnici podľa § 3 ods. 1 alebo § 4 ods. 3, alebo údajov na paragónoch podľa § 11 ods. 2, pred stratou, zničením, poškodením, zneužitím, neoprávneným zásahom do nich a neoprávneným prístupom k nim; rovnako je predávajúci povinný zabezpečiť ochranu autentifikačných údajov k on-line registračnej pokladnici alebo k softvérovej on-line registračnej pokladnici, alebo prihlasovacích údajov k virtuálnej registračnej pokladnici proti ich zneužitiu, strate alebo odcudzeniu.

(2) Predávajúci je povinný chránené dátové úložisko uchovávať do uplynutia lehoty na zánik práva vyrubiť daň alebo rozdiel dane podľa § 69 Daňového poriadku. Na požiadanie daňového úradu alebo colného úradu je predávajúci povinný sprístupniť alebo predložiť údaje z chráneného dátového úložiska za požadované obdobie v elektronickej podobe ihneď na predajnom mieste alebo v lehote určenej daňovým úradom, colným úradom alebo Kriminálnym úradom finančnej správy; rozsah, štruktúru, náležitosti a spôsob poskytnutia údajov z chráneného dátového úložiska určí finančné riaditeľstvo a uverejní ich na svojom webovom sídle.

(3) Kópie paragónov je predávajúci povinný uchovávať chronologicky usporiadané po dobu piatich rokov od konca kalendárneho roka, v ktorom boli vyhotovené.

(4) Predávajúci je povinný na vytlačenie tlačových výstupov používať pásku, na ktorej sa údaje uchovajú po dobu piatich rokov od konca kalendárneho roka, v ktorom boli vyhotovené.

§ 11

Prerušenie prevádzky pokladnice eKasa

(1) Počas prerušenia prevádzky pokladnice eKasa z dôvodu prekážok na strane finančného riaditeľstva, poruchy pokladnice eKasa podľa odseku 4 alebo výpadku internetového signálu na softvérovej on-line registračnej pokladnici alebo na koncovom zariadení virtuálnej registračnej pokladnice, je predávajúci povinný vyhotovovať paragón. Paragón predávajúci vyhotovuje v dvoch vyhotoveniach, pričom originál paragónu bez zbytočného odkladu po prijatí tržby, vrátení platby za vrátený tovar alebo poskytnutú službu pri jej reklamácii odovzdá kupujúcemu a kópiu paragónu si ponecháva.

(2) Paragón obsahuje údaje podľa § 8 ods. 1 písm. a) až d) a i) až q) .

(3) Údaje z vyhotovených paragónov je predávajúci povinný zaevidovať v pokladnici eKasa , ktorej prevádzka bola z dôvodu podľa odseku 1 prerušená, najneskôr do desiatich dní po obnovení prevádzky pokladnice eKasa.

(4) Ak dôjde k poruche pokladničného programu, chráneného dátového úložiska, hardvérových prostriedkov alebo ďalších prostriedkov on-line registračnej pokladnice podľa § 2 písm. c) alebo pokladničného programu, hardvérových prostriedkov alebo ďalších prostriedkov softvérovej on-line registračnej pokladnice podľa § 2 písm. d) alebo koncového zariadenia virtuálnej registračnej pokladnice podľa § 2 písm. f), predávajúci je povinný obnoviť prevádzku tejto pokladnice eKasa do 96 hodín od vzniku poruchy alebo začať používať inú pokladnicu eKasa; za poruchu sa nepovažuje výpadok internetového signálu. Dátum a čas vzniku poruchy je predávajúci povinný oznámiť prostredníctvom eKasa zóny predávajúceho najneskôr do konca pracovného dňa, v ktorom došlo k poruche, a to spôsobom, ktorý určí finančné riaditeľstvo a uverejní ho na svojom webovom sídle.

§ 12

Ukončenie používania pokladnice eKasa

(1) Predávajúci je povinný oznámiť ukončenie používania pokladnice eKasa ktorémukoľvek daňovému úradu najneskôr do troch pracovných dní od ukončenia jej používania; oznámenie sa podáva v predpísanej štruktúrovanej forme spôsobom podľa Daňového poriadku prostredníctvom na to určeného elektronického formulára, ktorý určí finančné riaditeľstvo a uverejní ho na svojom webovom sídle. Daňový úrad ukončí používanie pokladnice eKasa zrušením kódu pokladnice eKasa bez zbytočného odkladu. Ak predávajúci požiada o zrušenie kódu pokladnice eKasa, ktorú neuviedol do prevádzky, daňový úrad zruší kód pokladnice eKasa bez zbytočného odkladu.

(2) Daňový úrad ukončí používanie pokladnice eKasa aj

a) po úmrtí predávajúceho, pri zániku predávajúceho, ktorý bol zrušený bez likvidácie, po výmaze predávajúceho z obchodného registra bez právneho nástupcu alebo po výmaze z iného obdobného registra bez právneho nástupcu, alebo ak je nástupcom Slovenská republika,

b) z vlastného podnetu alebo z podnetu colného úradu, finančného riaditeľstva alebo Kriminálneho úradu finančnej správy, ak je takéto konanie daňového úradu nevyhnutné na zabezpečenie účelu tohto zákona; o tejto skutočnosti daňový úrad predávajúcemu zašle písomné oznámenie,

c) ak z pokladnice eKasa nebola za posledných 24 mesiacov odoslaná žiadna dátová správa; o tejto skutočnosti daňový úrad predávajúcemu zašle písomné oznámenie.

(3) Ak predávajúci chce opätovne používať pokladnicu eKasa, je povinný postupovať podľa § 7.

(4) Daňový úrad umožní predávajúcemu po ukončení používania pokladnice eKasa podľa odseku 2 písm. b) a c) prístup k údajom vo pokladnici eKasa v eKasa zóne predávajúceho.

(5) Daňový úrad umožní po ukončení používania pokladnice eKasa podľa odseku 2 písm. a) prístup k údajom vo pokladnici eKasa sprístupnením údajov v eKasa zóne predávajúceho, dedičovi, osobe pokračujúcej v podnikaní po úmrtí predávajúceho alebo právnemu nástupcovi.

§ 13

Zabezpečenie a prepadnutie on-line registračnej pokladnice, softvérovej on-line registračnej pokladnice alebo koncového zariadenia virtuálnej registračnej pokladnice

(1) Colný úrad, daňový úrad alebo Kriminálny úrad finančnej správy môže zabezpečiť on-line registračnú pokladnicu, softvérovú on-line registračnú pokladnicu alebo koncové zariadenie virtuálnej registračnej pokladnice vrátane akýchkoľvek prístrojov, ktoré sú k on-line registračnej pokladnici, k softvérovej on-line registračnej pokladnici alebo ku koncovému zariadeniu virtuálnej registračnej pokladnice pripojené pevne alebo prostredníctvom bezdrôtovej technológie, najmä počítač, notebook, externý disk, USB kľúč, úložisko dát, peňažná zásuvka, čítačka kariet, ak existuje dôvodné podozrenie z pozmeňovania údajov v on-line registračnej pokladnici, v softvérovej on-line registračnej pokladnici alebo na koncovom zariadení virtuálnej registračnej pokladnice alebo údajov odosielaných do systému pre pokladnice eKasa alebo ak on-line registračná pokladnica, softvérová on-line registračná pokladnica alebo koncové zariadenie virtuálnej registračnej pokladnice nespĺňa požiadavky podľa § 5 ods. 2, 3 alebo ods. 4.

(2) Colný úrad, daňový úrad alebo Kriminálny úrad finančnej správy, ktorý zabezpečil on-line registračnú pokladnicu, softvérovú on-line registračnú pokladnicu alebo koncové zariadenie virtuálnej registračnej pokladnice, požiada finančné riaditeľstvo o technickú expertízu. Finančné riaditeľstvo posúdi odôvodnenosť vykonania technickej expertízy. Ak nie sú dôvody na vykonanie technickej expertízy, finančné riaditeľstvo vráti on-line registračnú pokladnicu, softvérovú on-line registračnú pokladnicu alebo koncové zariadenie virtuálnej registračnej pokladnice vrátane akýchkoľvek prístrojov zabezpečených podľa odseku 1 colnému úradu, daňovému úradu alebo Kriminálnemu úradu finančnej správy, ktorý vydá rozhodnutie o zrušení rozhodnutia o zabezpečení on-line registračnej pokladnice, softvérovej on-line registračnej pokladnice alebo koncového zariadenia virtuálnej registračnej pokladnice.

(3) Lehota na vykonanie technickej expertízy je najviac jeden rok od právoplatnosti rozhodnutia o zabezpečení on-line registračnej pokladnice, softvérovej on-line registračnej pokladnice alebo koncového zariadenia virtuálnej registračnej pokladnice.

(4) Výrobca, dovozca alebo distribútor pokladničného programu a chráneného dátového úložiska je na výzvu a v lehote určenej vo výzve povinný finančnému riaditeľstvu poskytnúť pri technickej expertíze súčinnosť a všetky podklady a doklady nevyhnutné pre vykonanie technickej expertízy.

(5) Po prijatí výsledkov technickej expertízy, ktorá preukázala odôvodnenosť zabezpečenia on-line registračnej pokladnice alebo softvérovej registračnej pokladnice, colný úrad, daňový úrad alebo Kriminálny úrad finančnej správy, ktorý on-line registračnú pokladnicu, softvérovú on-line registračnú pokladnicu alebo koncové zariadenie virtuálnej registračnej pokladnice zabezpečil, oboznámi predávajúceho s jej výsledkami do ôsmich dní odo dňa jej prijatia. Predávajúci sa k výsledkom technickej expertízy môže vyjadriť najneskôr do ôsmich dní odo dňa oboznámenia sa s nimi.

(6) Colný úrad, daňový úrad alebo Kriminálny úrad finančnej správy vydá rozhodnutie o zrušení rozhodnutia o zabezpečení on-line registračnej pokladnice, softvérovej on-line registračnej pokladnice alebo koncového zariadenia virtuálnej registračnej pokladnice vrátane akýchkoľvek prístrojov zabezpečených podľa odseku 1 do 15 dní odo dňa oboznámenia predávajúceho s výsledkami technickej expertízy podľa odseku 2, ktorej výsledky nepreukázali odôvodnenosť zabezpečenia on-line registračnej pokladnice, softvérovej registračnej pokladnice alebo koncového zariadenia virtuálnej registračnej pokladnice, pričom on-line registračná pokladnica, softvérová registračná pokladnica alebo koncové zariadenie virtuálnej registračnej pokladnice vrátane akýchkoľvek prístrojov podľa odseku 1 sa vráti predávajúcemu.

(7) Colný úrad, daňový úrad alebo Kriminálny úrad finančnej správy ktorý on-line registračnú pokladnicu, softvérovú on-line registračnú pokladnicu alebo koncové zariadenie virtuálnej registračnej pokladnice zabezpečil, vydá rozhodnutie o prepadnutí on-line registračnej pokladnice, softvérovej on-line registračnej pokladnice alebo koncového zariadenia virtuálnej registračnej pokladnice vrátane akýchkoľvek prístrojov zabezpečených podľa odseku 1 do 60 dní odo dňa oboznámenia predávajúceho s výsledkami technickej expertízy podľa odseku 2, ktorej výsledky preukázali, že došlo k naplneniu niektorého z dôvodov zabezpečenia podľa odseku 1; túto lehotu môže v odôvodnených prípadoch predĺžiť finančné riaditeľstvo o 60 dní.

(8) Colný úrad, daňový úrad alebo Kriminálny úrad finančnej správy môže zničiť prepadnutú on-line registračnú pokladnicu, softvérovú on-line registračnú pokladnicu alebo koncové zariadenie virtuálnej registračnej pokladnice vrátane akýchkoľvek prístrojov zabezpečených podľa odseku 1 najskôr po piatich rokoch odo dňa právoplatnosti rozhodnutia o prepadnutí on-line registračnej pokladnice, softvérovej on-line registračnej pokladnice alebo koncového zariadenia virtuálnej registračnej pokladnice.

(9) Colný úrad, daňový úrad alebo Kriminálny úrad finančnej správy postupuje pri zabezpečení a prepadnutí on-line registračnej pokladnice, softvérovej on-line registračnej pokladnice alebo koncového zariadenia virtuálnej registračnej pokladnice primerane podľa § 40 až 43 Daňového poriadku, ak odseky 1 až 6 neustanovujú inak.

§ 14

Postup predávajúceho pri zabezpečení a prepadnutí on-line registračnej pokladnice, softvérovej on-line registračnej pokladnice alebo koncové zariadenie virtuálnej registračnej pokladnice

(1) Počas zabezpečenia on-line registračnej pokladnice alebo softvérovej on-line registračnej pokladnice je predávajúci povinný pri predaji tovaru alebo poskytovaní služby postupovať podľa § 11 ods. 1 a 3 alebo používať on-line registračnú pokladnicu, softvérovú on-line registračnú pokladnicu alebo koncové zariadenie virtuálnej registračnej pokladnice, ktorá má pridelený iný kód pokladnice eKasa podľa § 7 ako zabezpečená on-line registračná pokladnica, softvérová on-line registračná pokladnica alebo koncové zariadenie virtuálnej registračnej pokladnice, alebo používať virtuálnu registračnú pokladnicu.

(2) Predávajúci, ktorý počas zabezpečenia on-line registračnej pokladnice, softvérovej on-line registračnej pokladnice alebo koncového zariadenia virtuálnej registračnej pokladnice postupoval podľa § 11 ods. 1 a 3, je povinný po zrušení rozhodnutia o zabezpečení on-line registračnej pokladnice, softvérovej on-line registračnej pokladnice alebo koncové zariadenie virtuálnej registračnej pokladnice zaevidovať údaje z vyhotovených paragónov do on-line registračnej pokladnice, do softvérovej on-line registračnej pokladnice alebo do koncového zariadenia virtuálnej registračnej pokladnice v lehote podľa § 11 ods. 3, pričom kópie paragónov je povinný uchovávať podľa § 10 ods. 3.

(3) Predávajúci, ktorému bola zabezpečená on-line registračná pokladnica alebo softvérová on-line registračná pokladnica, je povinný po nadobudnutí právoplatnosti rozhodnutia o prepadnutí on-line registračnej pokladnice alebo softvérovej on-line registračnej pokladnice, kópie paragónov archivovať podľa osobitného predpisu;[[13]](#footnote-13)) ak bude predávajúci naďalej predávať tovar alebo poskytovať službu je povinný používať pokladnicu eKasa.

§ 15

Bezhotovostná platba

(1) Predávajúci, na ktorého sa vzťahuje povinnosť evidovať tržbu podľa § 3 ods. 1 okrem predávajúceho, ktorý má povolenie odkladu zo zasielania údajov z on-line registračnej pokladnice do systému pre pokladnice eKasa podľa § 4, je povinný umožniť kupujúcemu vykonať platbu za predaj tovaru alebo poskytnutie služby bezhotovostne, a to pri tržbe presahujúcej 1 euro; tým nie sú dotknuté ustanovenia osobitných predpisov.[[14]](#footnote-14)) Túto povinnosť predávajúci nemá, ak v momente zaplatenia za tovary a služby na predajnom mieste nie je dostupný internetový signál, alebo je výpadok systému finančnej správy, ktorým sa potvrdzuje realizácia bezhotovostnej platby.

(2) Povinnosť podľa odseku 1 si predávajúci splní, ak umožní kupujúcemu vykonať platbu za predaj tovaru alebo poskytnutie služby prostredníctvom platobného prostriedku.[[15]](#footnote-15))

(3) Pri vykonávaní bezhotovostnej platby platobným prostriedkom, umožňujúcim nasnímanie platobného príkazu vo forme QR kódu, poskytne finančné riaditeľstvo technické prostriedky umožňujúce pokladnici eKasa získať potvrdenie o tejto bezhotovostnej platbe; týmto nie je vylúčené poskytnutie technických prostriedkov tretími stranami. Ak pri realizovaní takejto bezhotovostnej platby neprebehne potvrdenie o jej zrealizovaní, pokladnica eKasa vytlačí o tejto skutočnosti doklad. Technické podrobnosti o technických prostriedkoch umožňujúcich pokladnici eKasa získať potvrdenie o bezhotovostnej platbe a náležitosti dokladu o nepotvrdení zrealizovanej platby určí finančné riaditeľstvo a uverejní ich na svojom webovom sídle.

§ 16

Správne delikty

Správneho deliktu sa dopustí ten, kto

1. nepoužil pokladnicu eKasa na evidenciu tržby podľa § 3 ods. 1 prvej vety alebo prijme tržbu na základe dokladu vyhotoveného pokladnicou eKasa, ktorý nie je pokladničným dokladom, uvedie v žiadosti nepravdivú informáciu o dostupnosti internetového signálu na predajnom mieste podľa § 4 ods. 1 alebo nesplní povinnosť podľa § 4 ods. 3 alebo § 8 ods. 6, 8 alebo ods. 9,
2. svojím zásahom vyradí pokladnicu eKasa z prevádzky,
3. na evidenciu prijatej tržby používa pokladnicu eKasa, ktorá nespĺňa požiadavky podľa § 5, alebo nesplní povinnosti uvedené v § 9 ods. 1 až 3 a 5,
4. neodovzdá paragón podľa § 11 ods. 1,
5. zaeviduje tržbu v pokladnici eKasa, ale neodovzdá pokladničný doklad podľa § 8 ods. 1 a 2,
6. odovzdá pokladničný doklad alebo paragón, ktoré nespĺňajú náležitosti podľa § 8 ods. 1, 2, 3 alebo ods. 5 alebo § 11 ods. 2,
7. nepostupuje v súlade s § 3 ods. 3,
8. nesplní povinnosť podľa § 3 ods. 1 druhej vety a tretej vety alebo § 7 ods. 5, 7 alebo ods. 9,
9. nesplní oznamovaciu povinnosť podľa § 7 ods. 8 alebo neoznačí tovar alebo službu podľa § 8 ods. 7,
10. neodovzdá kupujúcemu pokladničný doklad alebo paragón podľa § 8 ods. 4,
11. nesplní povinnosť podľa § 4 ods. 4 alebo § 15 ods. 1,
12. nesplní povinnosť podľa § 10 alebo § 11 ods. 4,
13. nezaeviduje v pokladnici eKasa údaje z vyhotovených paragónov v lehote podľa § 11 ods. 3,
14. neoznámi ukončenie používania pokladnice eKasa podľa § 12 ods. 1,
15. nesplní povinnosť podľa § 6 ods. 4 a 10 alebo § 13 ods. 4,
16. v rozpore s týmto zákonom umožní zmeniť alebo zmení údaje v pokladnici eKasa alebo umožní zmeniť alebo zmení obsah alebo usporiadanie údajov výsledných výstupov vytvorených pokladnicou eKasa alebo zmení údaje z dátovej správy uloženej v on-line registračnej pokladnici podľa § 3 ods. 1 alebo § 4 ods. 3 alebo umožní zmeniť alebo zmení rozsah údajov zasielaných do systému eKasa podľa § 9, alebo umožní ovplyvniť alebo ovplyvní povinnosti podľa § 5 ods. 3 a 4,
17. poruší zákaz predávať tovar alebo poskytovať službu na predajnom mieste podľa § 17 ods. 7 alebo ods. 8,
18. nesplní povinnosť podľa § 6 ods. 11,
19. nesplní povinnosť podľa § 6 ods. 13,
20. nesplní oznamovaciu povinnosť podľa § 7 ods. 10 alebo ods. 11.

§ 17

Sankcie

(1) Daňový úrad alebo colný úrad uloží pokutu za správny delikt podľa

1. § 16 písm. a) až d) a g) a k) od 500 eur do 15 000 eur,
2. § 16 písm. e), f), h), j), l), m), n) a o) od 150 eur do 6 500 eur,
3. § 16 písm. i) od 30 eur do 200 eur pri druhom zistení porušenia; pri prvom zistení porušenia daňový úrad alebo colný úrad pokutu neuloží, ale predávajúceho vyzve na odstránenie nedostatkov pri označení tovaru alebo služby,
4. § 16 písm. k) od 80 eur do 650 eur pri druhom zistení porušenia; pri prvom zistení porušenia podľa § 3 ods. 3 daňový úrad alebo colný úrad pokutu neuloží, ale predávajúceho vyzve na odstránenie nedostatkov,
5. § 16 písm. p), r) a s) od 3 000 eur do 15 000 eur,
6. § 16 písm. q) od 3 000 eur do 60 000 eur,
7. § 16 písm. t) od 20 eur do 100 eur.

(2) Daňový úrad alebo colný úrad uloží pokutu pri každom ďalšom zistení porušenia podľa

1. § 16 písm. a) až d) a g) od 1 000 eur do 30 000 eur,
2. § 16 písm. e) , f), h), j) až l), m), n) a o) od 300 eur do 13 000 eur,
3. § 16 písm. i) od 60 eur do 400 eur,
4. § 16 písm. m) od 150 eur do 1 300 eur,
5. § 16 písm. p), r) a s) od 6 000 eur do 30 000 eur.

(3) Pokuty podľa odsekov 1 a 2 sa ukladajú na mieste rozhodnutím. Ak daňový úrad alebo colný úrad, ktorý správny delikt zistil, neuloží pokutu rozhodnutím na mieste, postupuje podľa Daňového poriadku. Pokutu uloží ten colný úrad alebo daňový úrad, ktorý správny delikt zistil.

(4) Rozhodnutie o uložení pokuty na mieste podľa odseku 3 sa odovzdá osobe, s ktorou sa o zistení porušenia tohto zákona spísala zápisnica podľa § 19 a § 37 ods. 4 Daňového poriadku; takéto odovzdanie sa považuje za doručenie rozhodnutia predávajúcemu do vlastných rúk podľa § 31 Daňového poriadku, a to aj ak osoba, s ktorou bola spísaná zápisnica, odmietne rozhodnutie o uložení pokuty na mieste prevziať. Proti rozhodnutiu o uložení pokuty na mieste možno podať odvolanie, ktoré nemá odkladný účinok. Pokuta je splatná do troch pracovných dní od doručenia rozhodnutia o uložení pokuty na mieste a možno ju zaplatiť aj v hotovosti.

(5) Spáchanie správnych deliktov podľa § 16 písm. a) až d), p), r) a s) sa považuje za osobitne závažné porušenie tohto zákona.

(6) Daňový úrad alebo colný úrad pri

a) prvom opakovanom zistení porušenia podľa § 16 písm. a) až d), p), r) a s) uloží pokutu podľa odseku 2 písm. a), b) alebo písm. e) a môže podať návrh na zrušenie oprávnenia prevádzkovať živnosť, pri ktorej došlo k porušeniu tohto zákona,[[16]](#footnote-16))

b) každom ďalšom zistení porušenia podľa § 16 písm. a) až d), p), r) a s) uloží pokutu podľa odseku 2 písm. a), b) alebo písm. e) a podá návrh na zrušenie oprávnenia prevádzkovať živnosť, pri ktorej došlo k porušeniu tohto zákona.16)

(7) Ak daňový úrad alebo colný úrad uloží pokutu podľa odseku 2 za spáchanie správneho deliktu podľa odseku 5, uloží aj zákaz predávať tovar alebo poskytovať službu, na ktoré sa vzťahuje povinnosť používať pokladnicu eKasa na predajnom mieste, na ktorom došlo k zisteniu porušenia, a to od okamihu odovzdania rozhodnutia o uložení pokuty na mieste osobe, s ktorou sa o zistení porušenia tohto zákona spísala zápisnica alebo odo dňa nasledujúceho po dni doručenia rozhodnutia vydaného postupom podľa Daňového poriadku, najviac však na 72 hodín. Daňový úrad alebo colný úrad zákaz podľa prvej vety neuloží, ak by tým došlo k ohrozeniu života alebo zdravia osôb. Proti rozhodnutiu možno podať odvolanie, ktoré nemá odkladný účinok.

(8) Ak predávajúci nezaplatí pokutu na mieste podľa odseku 2 písm. a) alebo písm. e) za porušenie podľa § 16 písm. a) až d), p), r) a s) najneskôr v posledný deň lehoty splatnosti, nesmie predávať tovar alebo poskytovať službu, na ktoré sa vzťahuje povinnosť používať pokladnicu eKasa na predajnom mieste odo dňa nasledujúceho po uplynutí splatnosti pokuty; tento zákaz stráca účinky dňom zaplatenia pokuty alebo dňom právoplatnosti rozhodnutia, ktorým bolo zrušené rozhodnutie o uložení pokuty.

(9) Daňový úrad alebo colný úrad označí predajné miesto, na ktoré sa vzťahuje zákaz predávať tovar alebo poskytovať službu podľa odseku 7, oznámením, v ktorom uvedie, že na tomto predajnom mieste je zákaz predaja tovaru alebo poskytovania služby, na ktoré sa vzťahuje povinnosť používať pokladnicu eKasa.

(10) Ak predávajúci poruší zákaz predávať tovar alebo poskytovať službu, na ktorú sa vzťahuje povinnosť používať pokladnicu eKasa na predajnom mieste, daňový úrad alebo colný úrad uloží pokutu podľa odseku 1 písm. f) za porušenie podľa § 16 písm. q) a podá návrh na zrušenie oprávnenia prevádzkovať živnosť na činnosť, pri ktorej došlo k porušeniu tohto zákona,16) ak ešte nebol podaný.

(11) Daňový úrad a colný úrad sa o zistení porušenia podľa § 16 vzájomne informujú.

(12) Pri ukladaní pokuty podľa odsekov 1 a 2 sa prihliada na závažnosť, trvanie a následky protiprávneho stavu.

(13) Uložením pokuty nezanikajú povinnosti, za ktorých porušenie bola pokuta uložená.

(14) Postup podľa odsekov 2 a 6 sa neuplatní, ak v čase zistenia toho istého správneho deliktu podľa § 16 uplynuli dva roky odo dňa nadobudnutia právoplatnosti rozhodnutia o uložení pokuty podľa odseku 1 alebo odseku 2 za ten istý správny delikt podľa § 16.

(15) Pokutu podľa odseku 3 druhej vety nemožno uložiť, ak uplynulo päť rokov od konca roka, v ktorom došlo k porušeniu tohto zákona.

§ 18

Spoločné a záverečné ustanovenia

(1) Kontrolu dodržiavania ustanovení tohto zákona vykonáva orgán finančnej správy. Pri kontrole dodržiavania ustanovení tohto zákona sa postupuje podľa osobitných predpisov,[[17]](#footnote-17)) ak odsek 4 neustanovuje inak, pričom na účely kontroly môže byť využitý aj pokladničný doklad, kópia originálu pokladničného dokladu, paragón, iný doklad, ktorý nie je pokladničným dokladom a obsahuje informácie o cene tovaru alebo o cene služby, a doklad podľa osobitných predpisov[[18]](#footnote-18)) získaný fyzickou osobou alebo právnickou osobou aj inak ako postupom podľa § 37 až 39 a § 44 až 47 Daňového poriadku, rovnako môžu byť využité aj všetky informácie uložené v systéme pre pokladnice eKasa. Pokladničný doklad, kópia originálu pokladničného dokladu, paragón, iný doklad, ktorý nie je pokladničným dokladom a obsahuje informácie o cene tovaru alebo o cene služby, a doklad podľa osobitných predpisov18) podľa druhej vety predložený orgánu finančnej správy a informácie uložené v systéme pre pokladnice eKasa, sa považujú za dôkaz získaný v súlade so všeobecne záväzným právnym predpisom. Finančné riaditeľstvo umožní prostredníctvom aplikácie overiť pomocou QR kódu alebo prostredníctvom unikátneho identifikátora dokladu na pokladničnom doklade správnosť údajov z pokladničných dokladov vyhotovených pokladnicou eKasa, ktoré boli zaslané do systému pre pokladnice eKasa, a sprístupniť tieto údaje, a to aj opakovane. Prostredníctvom aplikácie podľa tretej vety je možné nahlásiť pokladničný doklad, ak nedôjde k overeniu zaslania správnych údajov z pokladničných dokladov vyhotovených pokladnicou eKasa do systému pre pokladnice eKasa.

(2) Finančné riaditeľstvo analyzuje a vyhodnocuje údaje zo systému pre pokladnice eKasa, údaje o vykonaných kontrolách a ich výsledku, údaje zaslané finančnému riaditeľstvu pri použití služby na overovanie dokladov a verejne dostupné údaje o predávajúcich na zabezpečenie efektívnej kontroly dodržiavania ustanovení tohto zákona.

(3) Finančné riaditeľstvo umožní verejnosti prostredníctvom služby na overovanie dokladov overiť, či boli údaje z pokladničných dokladov vyhotovených pokladnicou eKasa zaslané do systému pre pokladnice eKasa. Predávajúci je povinný strpieť sprístupnenie údajov, ktoré sú uložené v systéme pre pokladnice eKasa, finančným riaditeľstvom prostredníctvom služby na overovanie dokladov.

 (4) Na účely kontroly dodržiavania ustanovení tohto zákona je orgán finančnej správy oprávnený vykonať u predávajúceho nákup tovaru alebo prijať službu aj opakovane bez povinnosti spísať zápisnicu podľa § 19 a § 37 ods. 4 Daňového poriadku. O každom takomto kontrolnom nákupe spíše príslušník finančnej správy úradný záznam podľa § 19 a § 37 ods. 4 Daňového poriadku. Príslušník finančnej správy je povinný po vykonaní posledného kontrolného nákupu preukázať sa služobným preukazom a spísať zápisnicu podľa § 19 a § 37 ods. 4 Daňového poriadku, v ktorej uvedie informácie o vykonaných kontrolných nákupoch. Časový úsek, v ktorom sa vykonávajú opakované kontrolné nákupy podľa prvej vety, nesmie byť dlhší ako 30 dní.

(5) V konaní o sankciách a pri vymáhaní pokút sa postupuje podľa Daňového poriadku, ak [§ 17](https://www.slov-lex.sk/pravne-predpisy/SK/ZZ/2008/289/20191001#paragraf-16b) neustanovuje inak.

(6) Na konanie o certifikácii pokladničného programu a chráneného dátového úložiska podľa

[§](https://www.slov-lex.sk/pravne-predpisy/SK/ZZ/2008/289/20191001#paragraf-4c) 6 sa vzťahuje správny poriadok, ak [§](https://www.slov-lex.sk/pravne-predpisy/SK/ZZ/2008/289/20191001#paragraf-4c) 6 neustanovuje inak.

(7) Na odklad platenia pokuty, povolenie platenia pokuty v splátkach, úľavu z pokuty alebo odpustenie pokuty, zastupovanie a doručovanie sa primerane vzťahuje Daňový poriadok.

(8) Na konanie o povolení odkladu zo zasielania údajov z on-line registračnej pokladnice do systému pre pokladnice eKasa sa vzťahuje Daňový poriadok, ak § 4 neustanovuje inak.

(9) Na informácie uložené v systéme pre pokladnice eKasa a výsledky analýzy podľa odseku 2 sa vzťahuje § 11 Daňového poriadku.

(10) Na účely plnenia úloh podľa tohto zákona alebo podľa osobitných predpisov[[19]](#footnote-19)) je orgán finančnej správy oprávnený podľa osobitných predpisov[[20]](#footnote-20)) spracúvať, a to aj automatizovaným spôsobom v informačných systémoch, osobné údaje predávajúceho, výrobcu, dovozcu alebo distribútora pokladničného programu a chráneného dátového úložiska, kupujúceho alebo fyzickej osoby uvedenej v odseku 3. Osobnými údajmi sú meno, priezvisko, adresa trvalého pobytu, rodné číslo, telefónne číslo, adresa elektronickej pošty a IP adresa. Osobné údaje možno sprístupniť len finančnej správe, Ministerstvu financií Slovenskej republiky, súdu a orgánom činným v trestnom konaní na účely plnenia úloh podľa osobitných predpisov20).

(11) Overovateľ je povinný pred začatím používania služby na overovanie dokladov oznámiť finančnému riaditeľstvu IP adresu, z ktorej bude k službe na overovanie dokladov pristupovať. Overovateľ je povinný zasielať pravdivé výsledky overenia a získania správnosti údajov uvedených na pokladničnom doklade finančnému riaditeľstvu. Podmienky používania služby na overovanie dokladov overovateľom a podmienky komunikácie so službou na overovanie dokladov určí finančné riaditeľstvo a uverejní ich na svojom webovom sídle.

§ 19

Prechodné ustanovenia k úpravám účinným od 1. januára 2026

(1) Konania o uložení sankcie právoplatne neukončené pred 1. januárom 2026, sa dokončia podľa predpisov účinných do 31. decembra 2025.

(2) Za porušenie ustanovení zákona v znení účinnom do 31. decembra 2025, o ktorom sa do 31. decembra 2025 neviedlo konanie, sa uloží sankcia podľa zákona v znení účinnom do 31. decembra 2025, ak je to pre predávajúceho, výrobcu, dovozcu alebo distribútora pokladničného programu a chráneného dátového úložiska priaznivejšie.

(3) Ak konanie o certifikácii pokladničného programu a chráneného dátového úložiska bolo začaté pred 1. januárom 2026, dokončí sa podľa predpisov účinných do 31. decembra 2025.

(4) Rozhodnutie o certifikácii pokladničného programu a chráneného dátového úložiska vydané podľa § 6 ods. 5 pred 1. januárom 2026 zostáva v platnosti.

(5) Predávajúci je povinný umožniť kupujúcemu vykonať platbu za predaj tovaru alebo poskytnutie služby bezhotovostne podľa § 15 najskôr od 1. marca 2026.

(6) Orgán finančnej správy postupuje voči predávajúcemu alebo overovateľovi podľa § 7 ods. 6 a ods. 11 a § 18 ods. 11 až odo dňa, ktorý určí finančné riaditeľstvo a uverejní ho na svojom webovom sídle. V období od 1. januára 2026 do dňa podľa prvej vety postupuje orgán finančnej správy podľa odsekov 7 a 8.

(7) Pri virtuálnej registračnej pokladnici daňový úrad predávajúcemu doručí kód podľa § 7 ods. 1 spolu s prihlasovacími údajmi.

(8) Pri úmrtí predávajúceho a pri zániku predávajúceho, ktorý bol zrušený bez likvidácie, je dedič alebo právny nástupca povinný ukončiť používanie pokladnice eKasa najneskôr v lehote podľa § 67 ods. 9 Daňového poriadku.

(9) Orgán finančnej správy postupuje voči predávajúcemu podľa § 12 ods. 2 písm. c) až odo dňa, ktorý určí finančné riaditeľstvo a uverejní ho na svojom webovom sídle; ak pred týmto dňom nebola z pokladnice eKasa za posledných 24 mesiacov odoslaná žiadna dátová správa a súčasne nemá pokladnica eKasa platné autentifikačné údaje, daňový úrad ukončí používanie pokladnice eKasa a o tejto skutočnosti informuje predávajúceho v eKasa zóne.

§ 20

 Tento zákon bol prijatý v súlade s právne záväzným aktom Európskej únie v oblasti technických predpisov.[[21]](#footnote-21))

§ 21

Zrušuje sa:

zákon č. [289/2008 Z. z.](https://www.slov-lex.sk/ezbierky-fe/pravne-predpisy/SK/ZZ/2008/289/) o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení zákona č. 465/2008 Z. z., zákona č. 504/2009 Z. z., zákona č. 494/2010 Z. z., zákona č. 331/2011 Z. z., zákona č. 440/2012 Z. z., zákona č. 361/2013 Z. z., zákona č. 218/2014 Z. z., zákona č. 333/2014 Z. z., zákona č. 35/2015 Z. z., zákona č. 130/2015 Z. z., zákona č. 359/2015 Z. z., zákona č. 180/2017 Z. z., zákona č. 270/2017 Z. z., zákona č. 368/2018 Z. z., zákona č. 9/2019 Z. z., zákona č. 188/2019 Z. z., zákona č. 369/2019 Z. z., zákona č. 198/2020 Z. z., zákona č. 492/2021 Z. z., zákona č. 102/2024 Z. z. a zákona č. 354/2024 Z. z.

Čl.II

Zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení zákona č. 331/2011 Z. z., zákona č. 332/2011 Z. z., zákona č. 384/2011 Z. z., zákona č. 546/2011 Z. z., zákona č. 69/2012 Z. z., zákona č. 91/2012 Z. z., zákona č. 235/2012 Z. z., zákona č. 246/2012 Z. z., zákona č. 440/2012 Z. z., zákona č. 218/2013 Z. z., zákona č. 435/2013 Z. z., zákona č. 213/2014 Z. z., zákona č. 218/2014 Z. z., zákona č. 333/2014 Z. z., zákona č. 361/2014 Z. z., zákona č. 130/2015 Z. z., zákona č. 176/2015 Z. z., zákona č. 252/2015 Z. z., zákona č. 269/2015 Z. z., zákona č. 393/2015 Z. z., zákona č. 447/2015 Z. z., zákona č. 125/2016 Z. z., zákona č. 298/2016 Z. z., zákona č. 339/2016 Z. z., zákona č. 267/2017 Z. z., zákona č. 344/2017 Z. z., zákona č. 177/2018 Z. z., zákona č. 213/2018 Z. z., zákona č. 368/2018 Z. z., zákona č. 35/2019 Z. z., zákona č. 221/2019 Z. z., zákona č. 369/2019 Z. z., zákona č. 390/2019 Z. z., zákona č. 46/2020 Z. z., zákona č. 198/2020 Z. z., zákona č. 296/2020 Z. z., zákona č. 312/2020 Z. z., zákona č. 416/2020 Z. z., zákona č. 421/2020 Z. z., zákona č. 45/2021 Z. z., zákona č. 395/2021 Z. z., zákona č. 408/2021 Z. z., zákona č. 39/2022 Z. z., zákona č. 250/2022 Z. z., zákona č. 325/2022 Z. z., zákona č. 395/2022 Z. z., zákona č. 433/2022 Z. z., zákona č. 496/2022 Z. z., zákona č. 519/2022 Z. z., zákona č. 59/2023 Z. z., zákona č. 507/2023 Z. z., zákona č. 508/2023 Z. z., zákona č. 87/2024 Z. z., zákona č. 102/2024 Z. z., zákona č. 251/2024 Z. z. a zákona č. 279/2024 Z. z. sa mení a dopĺňa takto:

1. V § 19 ods. 7 sa za druhú vetu vkladá nová tretia veta, ktorá znie: „Ak sa úradný záznam vyhotovuje v elektronickej podobe, neobsahuje vlastnoručný podpis, ale sa autorizuje podľa osobitného predpisu20aa).“.

2. V § 38 ods. 1 sa vypúšťa čiarka a slová „na technických nosičoch dát“ nahrádzajú slovami „v elektronickej podobe“.

3. V § 38 ods. 3 sa slová „a to aj na technických nosičoch dát“ nahrádzajú slovami „alebo požiadať o ich predloženie v elektronickej podobe na dátové úložisko finančnej správy alebo iným dohodnutým spôsobom“.

4. V § 38 ods. 4 sa vypúšťajú slová „na technických nosičoch dát“.

5. § 40 sa dopĺňa odsekom 6, ktorý znie:

„(6) Ustanovenia o zabezpečení veci a prepadnutí veci sa primerane vzťahujú aj na veci odovzdané správcovi dane postupom podľa osobitného predpisu22a).“.

6. V § 42 ods. 1 sa slová „15 dní od vykonania“ nahrádzajú slovami „30 dní od doručenia“.

7. V § 45 ods. 2 písm. d) sa na konci pripája bodkočiarka a tieto slová: „dáta v elektronickej podobe je povinný kontrolovaný daňový subjekt predložiť na dátové úložisko finančnej správy alebo iným dohodnutým spôsobom“.

Čl. III

Zákon č. 222/2004 Z. z. o dani z pridanej hodnoty v znení zákona č. 350/2004 Z. z., zákona č. 651/2004 Z. z., zákona č. 340/2005 Z. z., zákona č. 523/2005 Z. z., zákona č. 656/2006 Z. z., zákona č. 215/2007 Z. z., zákona č. 593/2007 Z. z., zákona č. 378/2008 Z. z., zákona č. 465/2008 Z. z., zákona č. 83/2009 Z. z., zákona č. 258/2009 Z. z., zákona č. 471/2009 Z. z., zákona č. 563/2009 Z. z., zákona č. 83/2010 Z. z., zákona č. 490/2010 Z. z., zákona č. 331/2011 Z. z., zákona č. 406/2011 Z. z., zákona č. 246/2012 Z. z., zákona č. 440/2012 Z. z., zákona č. 360/2013 Z. z., zákona č. 218/2014 Z. z., zákona č. 268/2015 Z. z., zákona č. 360/2015 Z. z., zákona č. 297/2016 Z. z., zákona č. 298/2016 Z. z., zákona č. 334/2017 Z. z., zákona č. 112/2018 Z. z., zákona č. 323/2018 Z. z., zákona č. 368/2018 Z. z., zákona č. 369/2018 Z. z., zákona č. 317/2019 Z. z., zákona č. 318/2019 Z. z., zákona č. 368/2019 Z. z., zákona č. 344/2020 Z. z., zákona č. 186/2021 Z. z., zákona č. 346/2021 Z. z., zákona č. 408/2021 Z. z., zákona č. 222/2022 Z. z., zákona č. 516/2022 Z. z., zákona č. 9/2023 Z. z., zákona č. 309/2023 Z. z., zákona č. 530/2023 Z. z., zákona č. 102/2024 Z. z., zákona č. 278/2024 Z. z., zákona č. 354/2024 Z. z., zákona č. 364/2024 Z. z., zákona č. 26/2025 Z. z. a zákona č. 77/2025 Z. z. sa dopĺňa takto:

V § 74 ods. 5 sa za slová „osobitného predpisu,29aaa)“ vkladajú slová „alebo identifikačné číslo, ktoré bolo platiteľovi pridelené podľa osobitného predpisu,29aab)“ a na konci sa pripájajú tieto slová „alebo § 5“.

Poznámka pod čiarou k odkazu 29aab znie:

„29aab) § 7 ods. 1 zákona č. ... o evidencii tržieb a o zmene a doplnení niektorých zákonov“.

Čl. IV

Tento zákon nadobúda účinnosť 1. januára 2026.

1. ) Napríklad § 2 ods. 2 Obchodného zákonníka, zákon č. 455/1991 Zb. o živnostenskom podnikaní (živnostenský zákon) v znení neskorších predpisov.

 [↑](#footnote-ref-1)
2. ) Vyhláška Štatistického úradu Slovenskej republiky č. 306/2007 Z. z., ktorou sa vydáva Štatistická klasifikácia ekonomických činností. [↑](#footnote-ref-2)
3. ) Napríklad § 52 ods. 9 a 10 zákona č. 79/2015 Z. z. o odpadoch a o zmene a doplnení niektorých zákonov, § 2 písm. b) zákona č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov. [↑](#footnote-ref-3)
4. ) § 88 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. [↑](#footnote-ref-4)
5. ) § 9a ods. 1 písm. b) zákona č. 222/2004 Z. z. o dani z pridanej hodnoty v znení zákona č. 369/2018 Z. z. [↑](#footnote-ref-5)
6. ) § 2 ods. 3 a § 16 zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov. [↑](#footnote-ref-6)
7. ) § 4 a 5 zákona č. 222/2004 Z. z. v znení neskorších predpisov. [↑](#footnote-ref-7)
8. ) § 4 ods. 7 zákona č. 222/2004 Z. z. v znení neskorších predpisov. [↑](#footnote-ref-8)
9. ) § 4 ods. 1 písm. a) zákona č. 222/2004 Z. z. v znení zákona č. 102/2024 Z. z. [↑](#footnote-ref-9)
10. ) § 65 a 66 zákona č. 222/2004 Z. z. v znení neskorších predpisov. [↑](#footnote-ref-10)
11. ) [§ 3 ods. 4](https://www.slov-lex.sk/ezbierky-fe/pravne-predpisy/SK/ZZ/1996/18/#paragraf-3.odsek-4) zákona Národnej rady Slovenskej republiky č. [18/1996 Z. z.](https://www.slov-lex.sk/ezbierky-fe/pravne-predpisy/SK/ZZ/1996/18/) o cenách v znení neskorších predpisov. [↑](#footnote-ref-11)
12. ) § 30 ods. 5 písm. f) zákona č. 56/2012 Z. z. o cestnej doprave v znení zákona č. 9/2019 Z. z. [↑](#footnote-ref-12)
13. ) § 35 zákona č. 431/2002 Z. z. o účtovníctve v znení neskorších predpisov. [↑](#footnote-ref-13)
14. ) Napríklad § 17a zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov, § 44 ods. 3 zákona č. 492/2009 Z. z. o platobných službách a o zmene a doplnení niektorých zákonov. [↑](#footnote-ref-14)
15. ) § 2 ods. 19 zákona č. 492/2009 Z. z. v znení zákona č. 281/2017 Z. z. [↑](#footnote-ref-15)
16. ) § 58 ods. 1 zákona č. 455/1991 Zb. v znení neskorších predpisov. [↑](#footnote-ref-16)
17. ) Daňový poriadok.

Zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov. [↑](#footnote-ref-17)
18. ) Napríklad § 10 zákona č. 431/2002 Z. z. v znení neskorších predpisov, § 30 ods. 5 písm. f) zákona č. 56/2012 Z. z. v znení zákona č. 9/2019 Z. z. [↑](#footnote-ref-18)
19. ) Napríklad Trestný poriadok, Daňový poriadok. [↑](#footnote-ref-19)
20. ) Napríklad nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4. 5. 2016) v platnom znení, zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. [↑](#footnote-ref-20)
21. ) Smernica Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti (kodifikované znenie) (Ú. v. EÚ L 241, 17. 9. 2015). [↑](#footnote-ref-21)